বৰ্ষাপাৰা ষ্টেডিয়ামত দেওবাৰে অনুষ্ঠিত হ'ব ভাৰত আৰু দক্ষিণ আফ্ৰিকাৰ দ্বিতীয়খন T20 খেল (India and South Africa T20 match)। খেলক লৈ কি ধৰণৰ প্ৰস্তুতি চলাইছে অসম ক্ৰিকেট সন্থাই । দৰ্শকসকলে কি কি বিষয়ত গুৰুত্ব দিব লাগিব ? ষ্টেডিয়ামলৈ কি কি নিব পাৰিব ? সকলো সামৰি অসম ক্ৰিকেট সন্থাৰ সংবাদমেল ।
আনহাতে বিয়লি ৪ বজাত ষ্টেডিয়ামৰ বাকী কেইখন গেট খোলা হ'ব । VVIPৰ বাবে ৮০ খন Passৰ ব্যৱস্থা কৰাৰ লগতে VIPৰ বাবে ৫০ খন Passৰ ব্যৱস্থা কৰা হৈছে বুলি মন্তব্য কৰে অসম ক্ৰিকেট সন্থাৰ সম্পাদক দেৱজিত লন শইকীয়া । ইফালে ৩-৪ নং গেটৰ ওচৰত প্ৰায় ৭ বিঘা মাটিত পাৰ্কিঙৰ ব্যৱস্থা কৰা হৈছে ।
তেওঁলোকে উল্লেখ কৰা মতে দিনৰ এক বজাতে বাহনসমূহ পাৰ্কিং কৰিব লাগিব । ম'বাইল ফোন আৰু মানিবেগৰ বাহিৰে দৰ্শকে ষ্টেডিয়ামৰ ভিতৰত কোনো বস্তু নিব নোৱাৰিব । দৰ্শকৰ সকলে খাদ্য সামগ্ৰী অসম ক্ৰিকেট সন্থাৰ বিপনীৰ পৰা সংগ্ৰহ কৰিব পাৰিব । শান্তিপূৰ্ণভাৱে খেল উপভোগ কৰিবলৈ সকলোকে আহ্বান জনাইছে ACAয়ে ।
গেট নং ৫ ৰে সাংবাদিকসকল সোমাব পাৰিব বুলি মন্তব্য কৰে পাৰ্থ সাৰথি মহন্তই । ইফালে ভাৰত আৰু দক্ষিণ আফ্ৰিকা দুয়োটা দলে সুকীয়াকৈ দুখন সংবাদমেল সম্বোধন কৰে ।
